સુપ્રીમના આદેશ છતાં અમદાવાદીઓ મોડી રાત સુધી ફટાકડા ફોડી ધનતેરસની ઉજવણી કરી હતી. મોડી રાત સુધી ફટાકડા ફોડવાને લઇ પોલીસે કેટલાક લોકોને ઝડપ્યા હતા. સુપ્રીમ કોર્ટના આદેશનું પાલન કરાવવા માટે શહેર પોલીસે જાગૃતિ અભિયાન પણ શરૂ કર્યું છે. ઉપરાંત ફટાકડા ફોડતી વખતે અન્યની સલામતીનું ધ્યાન રાખવું તેવી સૂચના આપતાં બેનર પણ લગાવાયા છે. શહેરના પશ્ચિમ વિસ્તારમાં નવરંગપુરા પોલીસે સીજીરોડ સહિત અલગ અલગ જગ્યાએ બેનર લગાવ્યાં છે. બેનરમાં પોલીસ કમિશનરે ફટાકડા અંગે જાહેરનામામાં જે બાબતનો ઉલ્લેખ કર્યો છે તે જણાવાયું છે. હોસ્પિટલ, ન‹સગહોમ, શૈક્ષણિક સંસ્થાઓ, ધાર્મિક સ્થળોથી ૧૦૦ મીટરના વિસ્તારને સાઇલન્ટ ઝોન જાહેર કર્યો છે, જેથી ત્યાં કોઇ પ્રકારના ફટાકડા ન ફોડવા જણાવાયું છે. જો કોઇ વ્યક્તિ રાતે ૧૦ પછી ફટાકડા ફોડશે તો તેની સામે કાર્યવાહી કરાશે તેવી સૂચના પર પોલીસ દ્વારા અપાઇ રહી છે. ફટાકડા ફોડવા અંગે સુપ્રીમની ગાઇડલાઇન છતાં પણ અમદાવાદીઓ મન મૂકીને દિવાળીના તહેવારમાં ફટાકડા ફોડી રહ્યા છે. અમરાઇવાડી, ઓઢવ બાદ હવે રામોલ, વ†ાપુર સહિતના પોલીસમથકમાં પોલીસે ગેરકાયદે રીતે ફટાકડા ફોડનાર લોકો સામે કમિશનરના જાહેરનામાના ભંગનો ગુનો દાખલ કરી તપાસ હાથ ધરી છે.